भोपाल, 31 अक्टूबर। आम आदमी पार्टी के बढ़ते जनाधार को देखते हुए अन्य दलों के दिग्गज नेताओं का आप से जुडऩे का सिलसिला लगातार जारी है। इसी क्रम में बुधवार को भाजपा के दिग्गज नेता और सतना के दो बार सांसद रहे रामानंद सिंह के बेटे राजवंश सिंह ने आप की सदस्यता ग्रहण की है। राजवंश सिंह के पिता मध्य प्रदेश शासन में मंत्री भी रहे। इसके अलावा बसपा के प्रदेश महासचिव रहे विदय राज मालवीय ने भी आप का दामन थामा है। साथ ही बैगा समाज के प्रतिष्ठित नेता और वरिष्ठ समाजसेवी गिरधारी बैगा ने भी आम आदमी पार्टी की सदस्यता ली। इन सभी नेताओं को आप के भोपाल स्थित प्रदेश कार्यालय में एक सादे समारोह में प्रदेश अध्यक्ष आलोक अग्रवाल के हाथों पार्टी की सदस्यता दिलाई गई।